Mangat deksels winsgewend | Die Vryburger
Een van talle kenmerke wat deesdae ondervind word in die land, is die onverantwoordelike wyse waarop daar omgegaan word met die werk wat gevare inhou vir die publiek
Dit is die opmerking van 'n bestuurslid van Oranje Sake Instituut, na aanleiding van talle voorvalle waar werkers of onkundig was, of onverskillig is in hulle hantering van bepaalde take.
Die jongste voorval is in Silverton, Pretoria waar 'n 16 jarige seun in 'n oop gat beland het omdat die mangat se deksel verwyder is.
Die feit dat diewe gedurig mangat-deksels steel en verkoop by skrootwerwe, toon hoe siek die toestand in die land is, het die woordvoerder gesê.
Cheslin Potgieter, het in 'n oop riool-mangat langs die Moreletaspruit geval en moes vanweë die diepte van die gat, deur die brandweer gered word.
Hy het gelukkig net ligte beserings opgedoen.
In Silverton alleen, is meer as tien mangate sonder deksels gevind.
Klagtes by die munisipale owerhede val op dowe oor.
Woordvoeres meen die munisipaliteit, en die polisie behoort klopjagte uit te voer op skrootwerwe wat hulle daaraan skuldig maak om deksels aan te koop.
Die swaar deksels is 'n winsgewende handelsartikel vir die sogenaamde "werklose diewe".
2 thoughts on "Mangat deksels winsgewend"
jas stegmann October 17, 2013 at 8:57 am
Sien die skaarste aan deksels hier ook. Dis seker waar die spreekwoord, dit was my gat se deksel, vandaan kom.
Hier by ons is die ystervarke net so skaars. Ook vir skroot verkoop.
Die beste sal seker wees om in die toekoms mangatte met ingeboude deksels te maak, ten minste tot die NSA verby gegaan het.
Die mislikepaliteite met hul slim en oorvrete, oorbetaalde base sal maar die ingenieurs moet inroep om so 'n mangat met 'n ingeboude deksel te ontwerp. Dit sal seker maar weer 'n dom maar vindingryke Boer wees wat die ding ontwerp. Die volkie het sulke slim manne, onthou u nog Adriaan Nieuwoudt van kubusfaam?
En as die mislikepaliteit se oorvrete en oorbetaalde base vir die ingenieur na so 'n paar jaar dat die ingeboude- mangatdekselprojek aan die gang is sê: Ons sien dan nie die deksels nie!?
Dan kan die ou maar net antwoord: Deksels! Die deksels is seker maar net op. Soos Evkom se krag. Of dalk is die deksels in die drein áf.
En dan kan hierdie vindingryke ingenieur by sê: "My naam is Uilspieël. So terloops: Wil julle nie by my klere koop nie. Ek verkoop hierdie ingeboude maar onsigbare klere…"
Jasper October 20, 2013 at 4:32 am
Maak die goed sodat hulle opskroef met die hulp van n bobbejaanspaner. Ek wed hulle gaan nie die ding loskry nie. Mnr. gaan of die deksel verkeerdom wil losmaak, of hy gaan die bobbjaan verkeerdom aanwend. Dit het ek op die plaas al duisende kere self gesien.